Komisijos reglamentas (EEB) Nr. 3303/82
1982 m. gruodžio 9 d.
iš dalies keičiantis Reglamentą (EEB) Nr. 1235/82 dėl tam tikrų koeficientų, taikytinų kombinuotiesiems pašarams gaminti naudojamiems pieno produktams
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1971 m. gegužės 12 d. Tarybos reglamentą (EEB) Nr. 974/71 dėl tam tikrų konjunktūrinės politikos, vykdytinos žemės ūkyje, priemonių, laikinai išplėtus tam tikrų valstybių narių valiutų svyravimo ribas [1], su paskutiniais pakeitimais, padarytais Reglamentu (EEB) Nr. 3605/81 [2], ypač į jo 6 straipsnį,
kadangi kompensacinės pinigų sumos, įvestos Reglamentu (EEB) Nr. 974/71, buvo nustatytos Komisijos reglamentu (EEB) Nr. 1235/82 [3], su paskutiniais pakeitimais, padarytais Reglamentu (EEB) Nr. 3258/82 [4];
kadangi Reglamentu (EEB) Nr. 1753/82 [5] Komisija vėl pradėjo taikyti Reglamentus (EEB) Nr. 368/77 ir (EEB) Nr. 443/77, susijusius su nugriebto pieno miltelių, skirtų kiaulių ir paukščių pašarams gaminti, pardavimu; kadangi dėl to buvo būtina nustatyti koeficientą nugriebto pieno milteliams ir gyvulių pašarams, kurių sudėtyje yra nugriebto pieno miltelių, parduotų specialiomis tuose dviejuose reglamentuose nustatytomis sąlygomis; kadangi aptariamasis koeficientas yra nustatytas Reglamente (EEB) Nr. 1931/82; kadangi nuo to laiko labai pasikeitė nugriebto pieno miltelių pardavimo kaina; kadangi dėl to aptariamasis koeficientas turėtų būti patikslintas;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1235/82 I priedas keičiamas taip:
1. 1 dalies (8) pastabos b skirsnyje vietoj "0,53" įrašoma "0,25".
2. 5 dalyje:
- (1) pastabos antroje dalyje vietoje "0,30" įrašoma "0,14",
- (6) pastabos ketvirtoje dalyje vietoje "0,53" įrašoma "0,25".
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1982 m. gruodžio 20 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1982 m. gruodžio 9 d.